Zumaiako trenzubia

Zumaiako trenzubia, edo Urolako burdinbidearen zubia, Bilbo eta Donostia arteko Euskotren konpainiaren E1 lineako zubia da, 1898. urtean eraikitakoa.

 Zubiaren ezaugarriak 
Zubia burdinazkoa da eta Bizkaiko Talleres Miravallesen egin zuten. 2023-2024. urte bitartean azken berritze lanak egin ziren, 1989. urtean sendotzeko lanak egin eta 2003an egituraren profilen zati handi bat ordeztu ondoren.

Trenzubia 102 metroko luze da, eta, erdiko zutabe batean oinarrituta, 51 metroko argia duten bi bao ditu. Zubiaren taula sareta itxurazko metalezko bi habe nagusiz osatuta dago. Zutabea eta estribuak kareharrizko harlanduzkoak dira. Estrukturak 9,40 metroko zabalera eta 12,5 metroko altuera ditu. 

 Babesa 
Euskal Autonomia Erkidegoko Zerrendatutako Kultura Ondasunaren inbentariatutako ondasuna da, 42 zenbakiarekin. 

51. zenbakiarekin Zumaiako Arau Subsidiarioen Natura eta eraikuntza historiko-arkitektonikoko ondarearen katalogoan dago.

 Istripua 
1941. urteko otsailaren 15ean tren istripu larria izan zen bertan egun horretan zegoen haizete handiak eraginez tren bat erriora erori zenean. istripuan 18 lagun hil ziren.

 Irudi galeria 

 Erreferentziak 

 Kanpo estekak 

 Zumaiako trenbide azpiegituran egindako lanen berri eman du sailburuak goizean egindako bisitan.
 Urakanak trena bota zuenekoa
 Trena iraultzea lortu zuen haizete bortitza

Kategoria:1898ko zubiak
Kategoria:Zumaiako ondarea
Kategoria:Zumaiako zubiak
Kategoria:Burdinbide-zubiak
Kategoria:Gipuzkoako zubiak
Kategoria:Zumaiako eraikinak